Εδώ Ευρώπη.
Στην Αγγλία, η πόλη Κόβεντρι φλέγεται!
Από τον Αύγουστο, η Λουφτβάφε έχει ρίξει εκεί 200 τόνους βόμβες,
δολοφονώντας εκατοντάδες και τραυματίζοντας πολύ περισσότερους.
Οι Γερμανοί επέδραμαν ξανά χτες βράδυ,
αχρηστεύοντας δημόσιες επιχειρήσεις και πυρπολώντας την πόλη.
Πάλι λάθος το κάνεις.
Το δυσκολεύεις τόσο πολύ.
Δεν είναι δύσκολο.
Μόνο με το κραγιόν μπαίνει φωτογραφική μηχανή στη φυλακή.
Πάνε πέντε μήνες απ' όταν πιάστηκαν αιχμάλωτοι στη Δουνκέρκη.
Κι οι ναζί βομβαρδίζουν με λύσσα τη Μεγάλη Βρετανία.
Δεν χρειάζεται να με πείσεις. Το κάνω εθελοντικά.
Ξαναπροσπάθησε.
Φόρεσε το κραγιόν.
Κρύψε το χέρι με την κασετίνα καθώς πατάς το κουμπί.
-Μπροστά στον φρουρό; -Θες να φρεσκαριστείς.
Δεν έχεις ιδέα από κραγιόν.
Πού να 'ξερες.
Ελεύθερα.
Το κρατάς λάθος.
-Πώς θα πατήσεις το κουμπί; -Μ' αφήνεις λίγο;
Να πάρει!
Το φιλμ είναι κάτω από το κραγιόν. Ο φακός είναι στο πίσω μέρος.
Στρέψε τον στα πρόσωπά τους
και πες τους να σε κοιτάξουν.
Το ρολό έχει 12 πόζες. Ξόδεψα μία, άρα σου μένουν 11.
Εντάξει.
Κύριε Φράι! Καθίστε, για σας μιλούσαμε.
Δεσποινίς Ομπ...
Το έξι χέρια και η κλειδαρότρυπα είναι προφανέστατα, φυσικά.
Φτωχέ, καλέ κύριε Φράι, είστε εδώ ολομόναχος.
Αλλά αυτό που μου κινεί το ενδιαφέρον είναι το μάτι στο παράθυρο.
Μια στιγμή.
Και βουαλά. Λογικότατο.
Έχει αποκοπεί από τον εαυτό του.
Αυτές οι κάρτες σας παρέχουν μια σπουδαία ευκαιρία.
Βλέπετε, βρισκόμαστε στη βίλα έναν μήνα τώρα.
Σας παρακολουθούμε. Στραφείτε στο μέσα σας
κι ακούστε τις αρχέγονες παρορμήσεις σας για ν' απελευθερωθείτε.
Πιστέψτε ότι το μέγα φως θα προβάλει μέσα από το απόλυτο σκοτάδι.
Νομίζετε ότι μαθαίνεις όσα χρειάζεσαι
από τα νέα στο ραδιόφωνο;
Ως δημοσιογράφος, ναι, μάλλον.
Μέχρι να φτάσουν εκεί, τα νέα έχουν ήδη μπαγιατέψει.
Εμείς θέλουμε να ξέρουμε τι συμβαίνει τώρα.
Αν δεις ξεκάθαρα το παρόν, το μέλλον δεν αποτελεί απειλή.
Σας δείχνουν αυτές οι κάρτες πού θα βρω τον Μαξ Ερνστ;
Νομίζω πως είναι στην πισίνα.
Ευχαριστώ πολύ.
Κύριε Ερνστ!
Σας έχω νέα.
Έπειτα από σημαντικές πιέσεις του Μουσείου Μοντέρνας Τέχνης,
η κυβέρνηση των ΗΠΑ επιτέλους σας εξέδωσε βίζα εισόδου.
Ευχαριστώ.
Μπορείτε πια με τη σύζυγό σας να μεταναστεύσετε νόμιμα στις ΗΠΑ.
Τη σύζυγό μου; Τη Μαρί-Μπερτ;
Όχι. Να το δω λίγο. Συγγνώμη.
Λουίζε Στράους-Ερνστ;
Πήραμε διαζύγιο το 1927.
-Εδώ λέει ότι είναι στη Μασσαλία. -Όχι μαζί μου.
Τελικά θα ταξιδέψετε στην Αμερική μαζί της ή όχι;
Θα το έκανα. Θα την ξαναπαντρευόμουν κιόλας,
μα έχω χρόνια να τη δω και τώρα είμαι παντρεμένος με άλλη.
-Τη Μαρί-Μπερτ. -Ακριβώς.
Πολύ περίπλοκο.
Δεν έχετε αγαπήσει ποτέ πάνω από ένα άτομο;
Είμαι εννιά χρόνια με την ίδια γυναίκα.
Και πού είναι;
Το θέμα, κύριε Φράι, είναι
πως βρίσκομαι στη Μασσαλία συντετριμμένος και μόνος.
Δεν το προσέξατε;
Με είχαν σε στρατόπεδο και η αγάπη μου μ' εγκατέλειψε.
Αυτή ήταν η ρόμπα της.
Αλλά δεν ήταν η σύζυγός μου. Ήταν μια όμορφη Αγγλίδα ζωγράφος.
Το νιώθετε;
Ραγισμένη.
Θα το κρατήσω αυτό.
Μάθατε τα νέα;
-Ο Γουίλκι προηγείται βορειοανατολικά. -Για το Κόβεντρι.
Το λένε τα ραδιόφωνα. Το βομβάρδισε η Λουφτβάφε.
Σημαντικές απώλειες. Όλη η πόλη φλέγεται.
Δικαίως το λένε πόλεμο-αστραπή.
Γιατί αφήνει ο Τσόρτσιλ να σφάζουν τους δικούς του;
Όσο νωρίτερα δεχτεί την πραγματικότητα η Βρετανία,
τόσο το καλύτερο για όλους, και τους πολίτες του Κόβεντρι.
Λέτε ότι θα νικήσουν οι Γερμανοί.
Κοίτα γύρω σου, Μπίνγκαμ. Η αντίσταση φθίνει.
Φασίστες σε Ιταλία, Ισπανία, Γερμανία, τώρα πια και στη Γαλλία.
Αυτή είναι η νέα παγκόσμια τάξη. Εμείς κι αυτοί.
Δημοκρατία και φασισμός.
Δύο υπερδυνάμεις.
Χριστέ μου.
Δεν είναι και κομμουνιστές. Τουλάχιστον πιστεύουν στην ελεύθερη αγορά.
Ο Φορντ πούλησε στη Γερμανία 60.000 Model C σε πέντε χρόνια.
-Πρέπει να συνεργαστούμε μαζί τους. -Ορίστε.
Ευχαριστώ, Στιβ.
Εννοείτε να κάνουμε μπίζνες με τους ναζί.
Δουλειά της Αμερικής είναι οι μπίζνες, Μπίνγκαμ.
Σε βάθος χρόνου, είναι κοινή λογική.
Ενισχύσου εντός, φρόντισε τα συμφέροντά σου εκτός.
Για ν' αποφύγεις πολέμους.
Ο Γουίλκι το ξέρει. Σε μια βδομάδα που θα εκλεγεί,
πίστεψέ με, η κυβέρνηση θ' αρχίσει να κελαηδάει αλλιώς.
Βίκτορ, φέρε μέσα τους πίνακες. Θα ψηθούν στο αυτοκίνητο.
Παρακαλώ;
Πέγκι;
Απίστευτο! Η δις Μαίρη Τζέιν Γκολντ από το Σικάγο.
Από πότε έχω να σε δω; Από το Γκστάαντ; Ναι!
Χειμώνας 1937.
Τι κάνεις ακόμα εδώ;
-Γίνεται πόλεμος. -Αλήθεια;
-Και για πού το 'βαλες; -Για τον ράφτη.
-Πώς είναι ο πατέρας σου; -Πού να ξέρω;
Κάνω μια γύρα νότια πριν γυρίσω στη Νέα Υόρκη.
-Με τον Βίκτορ πήραμε όλο τον Πικάσο. -Αυτά είναι δικά μου.
Ο Μαρσέλ Ντισάν μού λέει ότι ζει εδώ ο Μαξ Ερνστ. Ισχύει;
-Με σάρκα και οστά. -Εσείς είστε...
Βιαστικός. Πόσο χαίρομαι που σε βλέπω, Πέγκι!
Εντάξει.
Βίκτορ!
Σύντροφοι!
Καλημέρα.
Κοίτα ποιος ήρθε. Ποια ήταν η τυχερή κυρία χτες βράδυ;
Κυρίες.
Δύο γυναίκες; Πώς τις περιποιείσαι και τις δύο;
Οικονομολόγος είμαι. Μεγάλη ζήτηση, μεγάλη κι η προσφορά.
Κι η Μαίρη Τζέιν Γκολντ; Έχω δει πώς σε κοιτάζει.
Ναι, όπως ακριβώς κοιτάζει έναν σκύλο.
Αυτή δεν έχει πάρε δώσε με τον Αμερικανό πρόξενο; Τον Πάτερσον;
-Πώς σου ήρθε αυτό; -Ήρθε στο λόμπι να την πάρει.
Μιλάει πολύ.
Γιατί παρακολουθείς τα προσωπικά της;
Είμαι θυρωρός του ξενοδοχείου. Τα μάτια και τα αυτιά. Όλα τα παρακολουθώ.
Κι εσύ, μην κοιτάς να ξεδώσεις.
Πονάς. Όλοι πονάμε.
Αλλά αυτές οι γυναίκες σε ανακουφίζουν προσωρινά μόνο.
Πρέπει να διοχετεύσουμε την...
Ενέργειά μας στην επανάσταση! Ξέρω! Φυγαδεύω κόσμο κάθε μέρα.
Για αντεπίθεση μιλάω.
Όπλα;
Πολ, όχι.
Όταν παραδόθηκε ο γαλλικός στρατός, πετάξαμε τα όπλα και φύγαμε.
Θα υπάρχουν σωροί όπλων θαμμένοι σ' όλη τη χώρα.
Χρειαζόμαστε σχέδιο και να βρούμε κόσμο.
Να με δεις να τρέχω σ' όλο το Παρίσι να κρύψω τη συλλογή μου.
Ήθελα να ξεκινήσω από το υπόγειο θησαυροφυλάκιο του Λούβρου,
αλλά οι έφοροι φοβούνταν για τη Μόνα Λίζα.
Δεν είχαν χρόνο για τους ευτελείς μοντέρνους πίνακές μου.
Τελικά έπεισα κάποιους υφιστάμενους
να τους στείλουν μέσα σε κιβώτια.
Στα έντυπα αναγκάστηκαν να γράψουν "είδη οικιακής χρήσης".
Έτσι και κοιτάξουν μέσα οι γραφειοκράτες του Βισί, την πάτησα.
Ελπίζω να έχουν ήδη φύγει με πλοίο για Νέα Υόρκη.
Τυχεροί πίνακες.
Ο Βίκτορ φοβάται επειδή ζητάμε από τον Άλφρεντ Μπαρ του ΜοΜΑ
μια ένορκη βεβαίωση ηθικής υποστήριξης από το καλοκαίρι.
Θα πρέπει να τον παντρευτώ για να βγει.
Μη γελάς.
Δώσ' του χρόνο. Τελικά βοήθησε τον Μαξ αυτήν την εβδομάδα.
-Τυχερέ Μαξ. -Δεν είναι ο μόνος που περιμένει βίζα.
Ο Μπαρ πνίγεται με τόσες εκκλήσεις βοήθειας από την Ευρώπη.
-Αυτός πνίγεται; -Το ανέθεσε στη γυναίκα του.
-Φαντάζεσαι; -Τη Μάργκα;
Σπουδαία ιδέα. Τη γνώρισα στο Χάρβαρντ. Είναι επίμονη.
Και τώρα μου ήρθε μια ιδέα. Με βοηθάς εσύ;
Εγώ; Θεέ μου, όχι.
Κι αν με συλλάβουν; Ή ακόμα χειρότερα, με απελάσουν;
Δεν τρελάθηκα, Βάριαν.
Και σε αντίθεση μ' εσένα, είμαι Εβραία.
Τις προάλλες μ' έπιασαν σε έφοδο σε ξενοδοχείο.
Θα φύγω με το πρώτο αεροπλάνο.
Δις Γκούγκενχαϊμ.
Λέγε με Πέγκι.
Είναι υπέροχα.
Είναι παράξενα.
Τα λατρεύω.
Θα τα πάρω όλα. Θέλω να τα πάρω όλα στη Νέα Υόρκη μαζί μου.
Πέγκι.
Αύριο έχω γενέθλια.
Πρέπει να γίνεις το δώρο μου.
Τότε να σου κάνουμε πάρτι!
Στην Κολωνία, όταν ήμουν μικρός, κάναμε πρόποση τα μεσάνυχτα,
στο ξεκίνημα των γενεθλίων.
Τότε αυτό θα κάνουμε.
Να το Καμπ ντε Μιλ.
Το πρώτο σου πλαστό διαβατήριο. Θυμάσαι τα ονόματα των κρατουμένων;
Μάικλ Μπρέδερτον...
Ίαν Κάνινγκ, Ντένι Ουίλιαμς.
Να ξεγλιστρήσουν την ώρα των καταναγκαστικών έργων.
Αν φτάσουν στη βίλα, τους στέλνουμε Αγγλία.
Να τους το πω με κάποιον κώδικα;
Τα αγγλικά είναι ο κώδικας.
Σίγουρα οι φύλακες δεν μιλούν αγγλικά,
ιδίως αν μιλάς γρήγορα.
Εντάξει.
Τρώνε σε βάρδιες. Υπολόγισε σωστά και θα έχουμε άλλο φύλακα κάθε φορά.
Αν έρθει κανένας περίεργος,
φύγε, κάνε μια βόλτα για λίγα λεπτά και γύρνα εδώ να με βρεις.
Δεν ξέρω να οδηγώ.
Σοβαρά;
-Μπονζούρ, μαντάμ. -Μπονζούρ.
Ήρθα για τον άντρα μου. Μάικλ Μπρέδερτον.
Τον "μαρί" μου.
Μπρέδερτον;
Να δούμε.
Ναι.
Ταυτότητα;
Επίσκεψη για τον Μπρέδερτον, Μπλοκ Δ.
-Μερσί. -Ανοίξτε!
Ναι. Θα τα πούμε, λοιπόν.
Κάνουν πάρτι γενεθλίων στον Μαξ Ερνστ απόψε.
Μερσί.
Θα είναι πολλοί καλλιτέχνες.
Ο Ντισάν, ο Σαγκάλ...
Ο Σαγκάλ;
Ίσως τώρα τον πείσεις να φύγει.
-Κι η πρώτη σύζυγος του Ερνστ; -Πόσες έχει;
Πάρα πολλές.
Τελικά η γυναίκα που αναγράφει η βίζα εισόδου του στις ΗΠΑ
τον χώρισε το 1927. Και βρίσκεται κάπου στη Μασσαλία.
-Να τη βρούμε. -Ας δοκιμάσουμε. Λουίζε Στράους λέγεται.
Κι αν οι ΗΠΑ δεν τον αφήσουν να μπει χωρίς την πρώην του;
Ας τη μοιράσουν. Θα πω στον Μπίνγκαμ.
Το ΜοΜΑ μίλησε απευθείας στον Πάτερσον. Πρέπει να περάσουμε απ' αυτόν.
Θα το κάνω εγώ.
Θα μιλήσεις στον Πάτερσον;
Γιατί όχι;
Με μεγάλη μου χαρά.
Εντάξει.
Προχωράτε. Εμπρός!
Η σύζυγός σας.
Δεν έχω σύζυγο.
Αγάπη μου, είσαι τόσο χωρατατζής όσο τη μέρα που παντρευτήκαμε.
Εμπρός.
Γεια σου, αγάπη μου. Μ' έστειλαν κοινοί μας φίλοι.
Μένω στη βίλα Ερ-Μπελ, ανατολικά.
Βρες με εκεί μόλις ξεφύγεις από τη δουλειά,
και θα σε στείλουμε πίσω όσο πιο γρήγορα γίνεται. Εντάξει;
Ακίνητος. Κοίτα εδώ.
Πήρα τη φωτογραφία.
Μένουν άλλοι δύο.
Γεια σου, αγάπη μου. Πόσο χαίρομαι που σε βλέπω.
Συγγνώμη, είναι Elizabeth Arden.
Αυτό το χρώμα έχει καταργηθεί.
Μερσί.
Σ' αγαπώ και θα είμαι σε επαφή.
Κάνε πιο κει.
Παρατρίχα. Πάμε να φύγουμε.
Πάμε να φύγουμε.
Με συγχωρείτε.
Πού τους κρατούν;
Σας είπα, τελευταία ήταν στο Σπλεντίντ.
Δεν είναι εκεί πια. Είδα ο ίδιος τον Βάλτερ Μπένγιαμιν.
Μετά εξαφανίστηκε.
Δύο μέρες μετά, βρήκαμε το πτώμα του στην Ισπανία.
Αλήθεια;
Ναι. Και τώρα τίποτα.
Μαξ Ερνστ, Αντρέ Μπρετόν.
Χανς Μπέλμερ, Μαρσέλ Ντισάν,
Άλμα Μάλερ, Φραντς Βέρφελ,
Χάινριχ Μαν, Γκόλο Μαν...
Ξέρουμε ότι ο κος Σαγκάλ παραμένει στην αγροικία του,
οι άλλοι, όμως;
Η...
Αμερικανική Επιτροπή Επείγουσας Διάσωσης μετακόμισε αλλού στη Μασσαλία, έτσι;
Βλέπουμε τις ουρές των ανθρώπων που περιμένουν μέρα νύχτα.
Όλοι ασήμαντοι.
Όλοι οι σημαντικοί στη λίστα του κου Φράι;
Έφυγαν.
Ίσως τους βγάζουν από δω με αερόστατα.
-Τι; -Πείτε ότι δεν έγινε.
Να χαίρεστε.
Οι Γερμανοί δεν χαίρονται. Ούτε εγώ χαίρομαι.
Είστε υπεύθυνος γι' αυτούς τους Αμερικανούς που με ξεφτιλίζουν.
Θέλω να ψάξω τους ανθρώπους
που δουλεύουν στην Επιτροπή, μαζί σας, τώρα αμέσως.
Έναν έναν.
Θέλω ένα στιλό.
Αυτό.
Ο πατέρας της Μαίρη Τζέιν είναι παλιός φίλος. Σοβαρός άνθρωπος.
Ούτε εκείνος θέλει να δημιουργεί πρόβλημα η κόρη του.
Ξέρει ο κύριος Γκολντ ότι η κόρη του εργάζεται ως πόρνη;
Τι;
Ο φάκελος της Μαίρη Τζέιν Γκολντ γράφει ξεκάθαρα ότι είναι πόρνη.
Μια ξανθιά Αμερικανίδα με ένα σκυλάκι.
Το διάβασα ο ίδιος. Το ξέρει όλη η πόλη.
Κάποια παρεξήγηση θα έχει γίνει.
Η δις Γκολντ είναι μια ριψοκίνδυνη νεαρή.
Αλλά δεν είναι, ξέρετε...
Μια ξανθιά με ένα σκυλάκι;
Την έχετε δει πρόσφατα;
Δεν θα το έλεγα.
Κλείσε την πόρτα.
Μπορώ να σας εξυπηρετήσω;
-Ήθελα να δω τον κύριο Πάτερσον. -Είναι σε συνάντηση.
Δουλεύω με τον κο Φράι στην Επιτροπή Έκτακτης Διάσωσης.
Έχετε κλείσει ραντεβού;
Όχι, αλλά έχω ένα επείγον μήνυμα.
Για τη βίζα του Γερμανού καλλιτέχνη Μαξ Ερνστ.
Ώστε ο κύριος Ερνστ μένει στη Μασσαλία.
Και μάλιστα κάνει ένα πάρτι απόψε.
Θα ήθελα να τον γνωρίσω.
Και βουαλά! Έτοιμο!
Και το ύπτιο;
Συνέχισε την προπόνηση. Μια στιγμή.
Χρειάζεστε κάτι άλλο, κύριε Πάτερσον; Θα φύγω λίγο νωρίτερα απόψε.
Κάτι ιδιαίτερο;
Η αλήθεια είναι πως ναι. Θα πάω σε πάρτι σ' έναν πύργο που λέγεται βίλα Ερ-Μπελ.
Αληθινό πύργο;
Όλοι θα είναι εκεί. Έχει γενέθλια ο Μαξ Ερνστ.
-Μπον σουαρέ. -Μπον σουαρέ.
Όχι, αυτό θα πει καλό βράδυ.
Ναι, ο μπαμπάς μιλάει γαλλικά.
Ναι, μπορώ. Απλώς δεν μ' αρέσει.
Το σπίτι φαίνεται πανέμορφο.
Κι εσύ καλός είσαι.
Πόσους καλεσμένους περιμένουμε; Και θα ερχόταν και μπάντα.
Ξέρεις ότι το Βισί απαγόρευσε την τζαζ;
Αν έρθει μυστική αστυνομία θα μας βάλει μέσα.
Βάριαν, πάρτι είναι. Προσπάθησε να διασκεδάσεις λίγο.
Ίσως έχεις δίκιο.
Μεγάλο πάρτι!
Θα χορέψω.
Θα χορέψουμε.
Απόψε είναι η βραδιά μου, αδερφέ.
Το νιώθω μέσα μου. Στα σπλάχνα μου.
Θα χοροπηδάω τόσο δυνατά που η γη θα τρέμει στο Ουίντα.
Ο μικρός Πετί Στη χώρα που 'ναι εκεί
Μεγάλος άντρας έγινε
Και στο σπίτι γύρισε
Λίζα;
Ήρθα να σε βγάλω από την κρυψώνα σου.
Όχι, ευχαριστώ.
Λένε πως χορεύεις φοβερά.
Δεν έχω όρεξη για πάρτι.
Λόγω του κυρίου Μπένγιαμιν;
Όχι μόνο γι' αυτόν.
Κανείς εδώ μέσα δεν έχει λόγο να γιορτάζει.
Ο Μαξ Ερνστ είναι ζωντανός.
Όλοι είμαστε ζωντανοί. Αυτός είναι αρκετός λόγος.
Δεν υπάρχει σχέδιο γι' αυτό που κάνουμε εδώ, Λίζα.
Κάνουμε όλοι ό,τι καλύτερο μπορούμε.
Αυτό λες στον εαυτό σου για να κοιμάσαι τα βράδια.
Ποιος λέει ότι κοιμάμαι;
Μερσί.
Φαγητό.
-Μπράβο! -Μπράβο!
Γεμάτος εκπλήξεις ο κύριος Φράι σου.
Αυτοί οι πρόσφυγες δεν θα θέλουν να φύγουν από τη Γαλλία.
Λένε πως υπάρχει ένας πίνακας του ίδιου του Ουίνστον Τσόρτσιλ
που κυκλοφορεί στην Κυανή Ακτή.
-Ο Τσόρτσιλ είναι ζωγράφος; -Γιατί όχι;
Στο ραδιόφωνο ακούγεται πολύ βαρετός.
Όλοι οι ζωγράφοι ακούγονται βαρετοί στο ραδιόφωνο.
-Όχι ο Σαγκάλ. -Ποιος είναι αυτός;
Ο άντρας μου είναι ο πιο αγαπητός καλλιτέχνης στη Γαλλία.
Ίσως, αγαπητή Μπέλα, μα ο Ντισάν είναι ο πιο σημαντικός.
Κι ο Σαγκάλ παραμένει Εβραίος.
Με βίζα για τις ΗΠΑ που αρνείται να χρησιμοποιήσει, όσο κι αν προσπαθώ.
Η Γαλλία είναι η πατρίδα μου.
Στο τέλος, οι ναζί θα έρθουν να μας πιάσουν όλους, Μαρκ. Κι εσένα.
Το κοτόπουλο.
Μπράβο!
Μερσί, μαντάμ Νουζέ!
Μερσί!
Ο φίλος μου ο Βίκτορ Σερζ λέει συχνά
ότι μεταξύ των προσφύγων του φασισμού που περιμένουν εδώ εξόριστοι
έχουμε αρκετά λαμπρά μυαλά για να ξαναφτιάξουμε ολόκληρο έθνος.
-Έτσι. -Σας ευχαριστώ, φίλοι μου.
Αυτό το σκοτεινό ταξίδι θα ήταν αβάσταχτο χωρίς εσάς.
Κι εσάς, κύριε Φράι, για τη φιλοξενία σας
και τη βαθιά αφοσίωσή σας στον αγώνα μας,
ευχαριστώ που είστε ο Πολικός Αστέρας μας.
-Λόγο, Βάριαν, λόγο! -Όχι.
-Λόγο! -Λόγο!
Ναι.
Μερσί, Αντρέ.
Μου κάνετε μεγάλη τιμή.
Όταν ήμουν νέος...
Ακόμα νέος είστε.
Όταν ήμουν νεότερος,
Πολικός Αστέρας μου ήταν η τέχνη.
Ο πιο αληθινός μου σύντροφος
κι ο σωτήρας μου
σε εποχές μεγάλης σύγχυσης και πόνου.
Και είναι η μεγαλύτερη τιμή μου
να ανταποδίδω τώρα τη χάρη στους καλλιτέχνες
και τους συγγραφείς των οποίων το έργο μου πρόσφερε τόσα πολλά.
Σας ευχαριστώ.
Και τώρα προτείνω ν' αλλάξουμε θέσεις για το επόμενο πιάτο.
-Αν υπάρχει επόμενο πιάτο, βεβαίως. -Εντάξει!
-Αλλάξτε. -Πάμε.
Θα μου λείψεις τρομερά.
-Γεια σου. -Γεια σου.
Εσύ κι ο Τόμας φαίνεστε φιλικοί.
-Ζηλεύεις; -Όχι.
-Το δικό σου ραντεβουδάκι; -Δουλειά σου.
Αλλά, διάολε...
Ο πρόξενος των ΗΠΑ.
Τα νέα κυκλοφορούν.
Κυκλοφορεί επίσης
ότι έχεις πάει με κάθε όμορφη προσφυγοπούλα της Μασσαλίας.
Ευτυχώς για σένα, λοιπόν,
που αυτή η πόλη είναι γεμάτη απελπισμένες γυναίκες.
Ένας Γάλλος αστυνομικός σε είπε σήμερα πόρνη.
Κι εσύ γιατί μιλούσες με Γάλλο αστυνομικό;
Δεν θα ζητήσω συγγνώμη που χρησιμοποιώ κάθε μέσο
για να σώσω ανθρώπινες ζωές.
Έλα τώρα.
Κυρίες και κύριοι, την προσοχή σας, παρακαλώ!
Δέκα, εννιά,
οκτώ, επτά,
έξι, πέντε...
Στοπ!
Τέσσερα, τρία,
δύο... ένα... εγώ!
Χρόνια πολλά!
Κι αυτή;
Πολύ μαζεμένη. Θα δουλεύει για την Γκεστάπο.
Κι αυτός;
Στριμμένος. Θα έλεγα...
Εθνική Αστυνομία.
Μαίρη Τζέιν, ποιος από τους φαντεζί φίλους σου εδώ είναι Βρετανός κατάσκοπος;
Πού να ξέρω; Γιατί;
Η βρετανική αντικατασκοπεία χρηματοδοτεί πυρήνες αντίστασης.
Θέλω να φτιάξω.
Αλήθεια;
Υπολόγιζέ με.
Πρέπει να γνωρίσετε κάποιον. Είναι σκοπευτής στο Καμπ ντε Μιλ.
Είναι σύμμαχος, σίγουρα.
Ίσως στρατολογήσω συμμάχους εδώ.
Τι ξέρεις για σκοπευτές και πυρήνες αντίστασης;
Οι Βρετανοί πολεμούν τους ναζί μόνοι. Χρειάζονται βοήθεια.
Πήγαινέ με σπίτι αμέσως.
Ήρθε το αφεντικό μου. Δεν μπορεί να με δει έτσι.
Πού δουλεύεις;
Στο προξενείο των ΗΠΑ. Ο κύριος Πάτερσον είναι μέσα.
Θεέ μου. Τι δουλειά έχει εδώ;
-Μην κάνεις την έκπληκτη. -Δεν τον κάλεσα.
Όχι;
Τι σ' έχει πιάσει;
Πρέπει να φύγω από δω αμέσως.
Εντάξει, πάμε.
Πάμε.
Χριστέ μου...
Γεια.
Τι κάνει ένα όμορφο κορίτσι σ' ένα τέτοιο αχούρι;
Είναι υψηλή ραπτική, βασικά.
Πάμε να πιεις κάτι.
Βάριαν!
-Λίνα! Αναρωτιόμουν πού να είσαι. -Έλα.
-Κοίτα ποια βρήκα. -Γεια. Ποια είναι;
Η Λουίζε Στράους.
Είμαι ο Βάριαν Φράι. Της Επιτροπής Έκτακτης Διάσωσης.
Απίστευτο. Έχουμε βίζα στο όνομά σου.
-Μαξ. -Με συγχωρείς.
Λουίζε.
Είσαι αληθινή;
Δεν ξέρω.
Τι κάνεις εδώ;
Τώρα μπορείς να την παντρευτείς και να πάτε στις ΗΠΑ.
Τώρα αμέσως;
-Μια φορά φτάνει, αλήθεια. -Μα είστε στην ίδια βίζα.
Όχι.
Είσαι η μάνα του μοναχοπαιδιού μου.
Είμαι έντιμος άνθρωπος.
Αλήθεια; Από πότε;
Μην ανησυχείς, καλέ μου. Αν δεν σε παντρευτεί αυτή,
σε παίρνω εγώ.
Κυρίες και κύριοι.
Στο τέλος αυτής της θαυμάσιας βραδιάς,
έχετε ευκαιρία να κάνετε μια ευχή.
Μία ευχή.
Και θα τη στείλουμε στο σύμπαν.
Ανάψτε τα κεριά σας...
όπως εγώ.
Και σπρώξτε τα απαλά
στη λίμνη.
Τι ευχήθηκες;
Ευχήθηκα να τελειώσει ο πόλεμος.
Τίποτ' άλλο;
Για ένα τσιγάρο.
Δεν καπνίζεις.
Όχι;
Κι εσύ; Τι ευχήθηκες;
Δεν πιστεύω στις ευχές.
Αν θέλουμε κάτι, απλώς το κάνουμε να συμβεί.
Αυτό το φόρεμα σου πάει γάντι.
Καληνύχτα, Λίζα Φίτκο.
Συγγνώμη, δεν...
Δεν μπορώ να το ξανακάνω.
Τι;
Ήξερες ότι κάναμε πάρτι απόψε;
Με κατασκοπεύεις;
Μην κολακεύεσαι.
Πρέπει να φύγεις.
Πριγκιπέσα του κερατά.
Δεσποινίς Λετορέ!
-Γιατί φωνάζετε; -Τηλεγράφημα στο Στέιτ Ντιπάρτμεντ.
-Εντάξει. -Παρακολουθώ Βάριαν Φράι. Στοπ.
Αμφισβητήσιμη συμπεριφορά. Στοπ.
Εργάζεται η Επιτροπή Διάσωσης κατά των αμερικανικών συμφερόντων; Στοπ.
Αυτοί οι τύποι είναι μουρλοί.
Να το βάλω στο τηλεγράφημα;
-Πώς ήταν το πάρτι χτες βράδυ; -Αποφάσισα να μην πάω.
Και μετά ερχόμαστε μπροστά.
Και μετά λέμε "Γεια σου, ήλιε".
Νιώστε τον ήλιο.
Και μετά κάνουμε τη στάση του πολεμιστή.
Ευχαριστώ που ήρθατε. Εδώ δεν μας ακούει κανείς.
Μια χαρά κάνουν. Θα φτιάξω τα διαβατήρια.
Είναι καλή.
Κι ο Βάριαν;
-Δεν μπορεί να εμπλακεί σ' αυτό. -Γιατί;
Απλώς δεν μπορεί.
Έχουμε πόλεμο, Τόμας.
Ο Βάριαν Φράι έχει ήδη εμπλακεί, είτε το ξέρει είτε όχι.
ΒΑΣΙΣΜΕΝΗ ΣΤΟ ΜΥΘΙΣΤΟΡΗΜΑ ΤΗΣ ΤΖΟΥΛΙ ΟΡΙΝΤΖΕΡ
Η ΣΕΙΡΑ ΕΙΝΑΙ ΠΡΟΪΟΝ ΜΥΘΟΠΛΑΣΙΑΣ
ΕΜΠΝΕΥΣΜΕΝΗ ΑΠΟ ΑΛΗΘΙΝΟΥΣ ΑΝΘΡΩΠΟΥΣ ΚΑΙ ΓΕΓΟΝΟΤΑ
Υποτιτλισμός: Σοφία Σκουλικάρη